Vladimir Vlasichev. Vladimir Anatolyevich Vlasichev (1955-yil 20-aprel) – sovet va qirgʻizistonlik futbol murabbiy va nafaqadagi futbolchi. Futbolchilik faoliyati davomida asosan himoyachi pozitsiyasida oʻynagan. Murabbiylik faoliyatida Oʻzbekiston va Qirgʻiziston jamoalarida ishlagan. Faoliyati. Klub faoliyati. Futbolchi sifatida SSSR ikkinchi ligasi klublarida Qirgʻiziston va Oʻzbekiston SSR sharafini himoya qilgan. „Boʻston“ (Jizzax) tarkibida 1979-yilda ikkinchi liga zona turniri gʻolibi boʻldi. 1980-yillar boshida u „Alay Osh“ jamoasi safida 100 ta oʻyin oʻtkazgan. Murabbiylik faoliyati. 1989-yilda „Alay“ murabbiylar shtabida murabbiylik faoliyatini boshlagan, 1990—1991-yillarda esa klubda bosh murabbiy boʻlib ishlagan. SSSR parchalanganidan keyin bir muddat Oʻzbekistonda „Soʻgʻdiyona“ klubi murabbiylar shtabida ishlagan. 1990—2000-yillar oxirida Qirgʻizistonning „Jashtyk-Ak-Altyn“ klubini boshqargan. 1999 va 2000-yillar natijalariga koʻra ikki marta Qirgʻizistonning eng yaxshi murabbiyi deb eʼtirof etilgan. Keyinchalik Qirgʻiziston birinchi ligasining „Ak-Bura“ (Oʻsh), oliy liganing „Neftchi“ (Qoʻchqor-Ota) klublarida jamoa boshligʻi va yordamchi murabbiy sifatida faoliyat olib borgan. 2015-yilda Vladimir oʻgʻli Andrey bilan „Alay“ jamoasida ishlagan. Bir qator manbalarda Andrey Vlasichev bosh murabbiy, boshqalarda esa Vladimir bsoh murabbiyligi qayd etilgan. Shaxsiy hayot. Ikki oʻgʻli Andrey (1981-yilda tugʻilgan) va Anatoliy (1988-yilda tugʻilgan) ham futbolchi boʻlishgan. Andrey Oʻzbekiston terma jamoasida, Anatoliy esa Qirgʻiziston terma jamoasi tarkibida oʻynagan.